વસાવાએ સાથે રહેલા જેલર પંડ્યા સામે જોતા તેમણે તરત પોતાની સાથે રહેલા જેલ સીપાઈ સામે જોયુ, સીપાઈ તરત બેરેકના દરવાજા તરફ દોડયો, તે દોડયો તેના કારણે તેના હાથમાં રહેલો ચાવીઓને ઝુંડો અવાજ કરી રહ્યો હતો, બધા અધિકારી બેરેકના દરવાજા તરફ ગયા, સીપાઈએ ચાવીઓના ઝુંડામાંથી એક ચાવી શોધી તેણે લોંખડી તાળુ ખોલ્યુ અને લોંખડી દરવાજો પણ ખોલ્યો, અધિકારીઓ બેરેકની દરવાજામાં આવી ઉભા રહ્યા, તેમણે બેરેકમાં નજર કરી તે મહંમદ, યુનુસ, અબુ, રીયાઝ, દાનીશ, ચાંદ પરવેઝ અને યુસુફ પોતાની જગ્યા ઉપર બેઠા હતા, મહંમદ અને યુનુસ માત્ર દરવાજામાં ઉભા રહેલા અધિકારીઓ સામે જોઈ રહ્યા હતા બાકીનાઓએ પોતાની નજર નીચી કરી લીધી હતી.